OpenLLM-France/wikimedia huggingface dataset:
# Re-Horakhty

Re-Horakhty (somali: Ra-xuur Waaq o Ra-huur Waaq; va ser un déu solar egipci nascut del sincretisme del déu Ra amb Horakhty (Horus de l'horitzó), és a dir, "Ra (que és) Horus de l'Horitzó".
És quan Ra es troba a l'horitzó, tant a l'albada com a la posta. La seva representació sol ser un home amb pell de color vermell, dempeus o assegut amb cap de falcó coronat pel disc solar envoltat per un ureu.
A cops es mostra com una figura híbrida de cos humà i cap de marrà amb el disc solar, però també amb cap de lleó o de gat o de falcó i banyes de marrà.
# Albert Socin

Albert Socin (Basilea 13 d'octubre de 1844 - Leipzig 24 de juny de 1899) va ser un orientalista suís, especialista en l'estudi del neoarameu, del kurd i dels dialectes àrabs contemporanis. També va fer contribucions a la geografia, l'arqueologia, la religió, l'art i la literatura de l'Orient Mitjà.
Va estudiar filologia a la Universitat de Basilea i estudis orientals a la Universitat de Göttingen i la Universitat de Leipzig, rebent la seva habilitació per a les llengües orientals el 1871, a Basilea. El 1873 es va convertir en professor associat i des de 1876 fins a 1890 va ser professor titular de llengües semítiques a la Universitat de Tübingen. Des de 1890 fins a la seva mort el 1899, va ser professor de llengües orientals a la Universitat de Leipzig.
El 1868–70, amb Eugen Prym, va realitzar investigacions lingüístiques a Llevant i a l'Iraq, després, el 1873, va tornar a Orient Mitjà en representació de l'editorial Baedeker. Va ser membre fundador de la Deutschen Vereins zur Erforschung Palästinas (‘Societat alemanya per a l'exploració de Palestina’).

## Obres seleccionades

* Socin, Albert «Alphabetisches Verzeichniss von Ortschaften des Paschalik Jerusalem». Zeitschrift des Deutschen Palästina-Vereins, 2, 1879, pàg. 135–163.
* Kurdische sammlungen (Col·leccions kurdes, 2 volums 1887–90, amb Eugen Prym).
* Die Genesis: mit äusserer Unterscheidung der Quellenschriften (El Gènesi, amb distinció externa de fonts documentals, amb Emil Friedrich Kautzsch), 1891
* Arabische Grammatik: Paradigmen, Literatur, Übungsstücke und Glossar (Gramàtica àrab: paradigmes, literatura, estudis i glossari, 3a edició 1894)
* Diwan aus Centralarabien, 1900–01 Diwan d'Aràbia central (recollit, traduït i explicat per Socin, editat per Hans Stumme).
* Palestine and Syria with the chief routes through Mesopotamia and Babylonia; handbook for travellers; by Karl Baedeker. With 20 maps, 52 plans, and a panorama of Jerusalem (authors Albert Socin, John P. Peters, Immanuel Benzinger. First edition by Socin in 1875; the fourth English edition (1906) is based on the sixth German edition).
* Socin, Albert. Palestine and Syria, with routes through Mesopotamia and Babylonia and the island of Cyprus:. Karl Baedeker, 1912.
* Neuaramäische Märchen und andere Texte aus Maʹlūla in deutscher übersetzung, hauptsächlich aus der sammlung E. Prym's und A Socin's, 1915 (amb Eugen Prym, Gotthelf Bergsträsser) – New Aramaic tales and other texts from Ma'lula.

## Mapes de Palestine and Syria with the chief routes through Mesopotamia and Babylonia

* Nord de Palestina
* Antiga Jerusalem
* Nord del Líban
* Muntanyes de Judea

## Referències

* 1 2 3 Prof. Dr. phil. Albert Socin Professorenkatalog der Universität Leipzig
* 1 2 Socin, Albert Historischen Lexikon der Schweiz
* ↑ HathiTrust Digital Library published works
# Yves Allégret

Yves Allégret (Asnières-sur-Seine, 13 d'octubre de 1905- París, 31 de gener de 1987) va ser un director de cinema francès.

## Biografia

Germà petit del cineasta Marc Allégret, va debuta el 1930 com ajudant realitzador al costat del seu germà, després va ocupar diferents llocs amb altres realitzadors, com Jean Renoir. Paral·lelament a aquesta formació a peu d'obra, realitza els seus primers curts i forma part del Grup Octubre.
Amb la declaració de guerra, és mobilitzat. El 1941, roda en zona lliure el seu primer llargmetratge Tobie est un ange, però el negatiu va desaparèixer en un incendi. Destaca a continuació amb films d'una gran crueltat poètica com Dédée d'Anvers o Manèges escrits per Jacques Sigurd, amb Simone Signoret (que era la seva dona en aquella època) en el paper protagonista. Va destacar dins de la tendència de cinema noir.:
El 1957, Alain Delon actua en el seu primer llargmetratge, Quand la femme s'en mêle.

## Vida privada

Yves Allégret es va casar l'any 1929 amb Renée Naville (1909-2000), de qui es va divorciar l'any 1947 i amb qui va tenir un fill l'any 1936, Gilles Allégret, qui, sota el pseudònim de « Gilles Gallion », havia començat una carrera d'actor (Mam'zelle Nitouche posada en escena pel seu pare, i Les maniobres de l'amor de René Clair), abans de desaparèixer el 1955 en un accident de cotxe.
De 1948 a 1951, Yves Allégret va estar casat amb Simone Signoret. Van tenir una filla, Catherine Allégret.
La seva última esposa (a partir de 1951), Michèle Còrdoue, ha actuat en diversos dels seus films, com Els orgullosos. Descansen al cementiri de Jouars-Pontchartrain (a Yvelines), on residien.
Yves Allégret va morir el gener de 1987 d'una crisi cardíaca.

## Filmografia

Les seves pel·lícules més destacades són:
* 1932: Ténérife
* 1932: Prix et profits, conegut també com La Pomme de terre
* 1934: Jeunes filles de France
* 1941: Tobie est un ange (film destruït)
* 1943: Les Deux Timides
* 1945: La Boîte aux rêves
* 1946: Les Démons de l'aube
* 1948: Dédée d'Anvers
* 1949: Une si jolie petite plage
* 1950: Manèges
* 1951: Les miracles n'ont lieu qu'une fois
* 1952: Nez de cuir
* 1952: Les Sept Péchés capitaux, episodi La Luxure
* 1952: La Jeune Folle
* 1953: Els orgullosos (Les Orgueilleux)
* 1954: Mam'zelle Nitouche
* 1955: Oasis
* 1956: La Meilleure Part
* 1957: Quand la femme s'en mêle
* 1957: Méfiez-vous fillettes
* 1958: La Fille de Hambourg
* 1959: L'Ambitieuse
* 1960: Chien de pique
* 1962: Konga Yo,conegut com a Terreur sur la savane o Les Aventuriers du Kasaï
* 1963: Germinal
* 1967: Johnny Banco
* 1970: L'Invasion
* 1975: Mords pas, on t'aime
* 1976: Orzowei (tv)

## Referències

* ↑ «Archives en ligne de l'état civil des Hauts de Seine, commune d'Asnières-sur-Seine, acte de naissance Plantilla:Numéro avec mention de mariages et de décès, année 1905 (page 125/166)». Arxivat de l'original el 2014-03-01. [Consulta: 9 febrer 2017].
* ↑ «biografia». cinememorial.com. Arxivat de l'original el 2017-02-11. [Consulta: 9 febrer 2017].
* 1 2 «filmografia». hollywood.com.
# Telmatobius pisanoi

Telmatobius pisanoi és una espècie de granota que viu a l'Argentina.
Està amenaçada d'extinció per la pèrdua del seu hàbitat natural.

## Referències

* Lavilla, E. 2004. Telmatobius pisanoi. Llista Vermella d'Espècies Amenaçades de la UICN 2006. Consulta: 17 de gener de 2008.
# Baka (Eslovàquia)

* Per a altres significats, vegeu «Baka».
Baka és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1264.
# Mel·lífer pitnegre

El mel·lífer pitnegre (Myzomela vulnerata) és un ocell de la família dels melifàgids (Meliphagidae).

## Hàbitat i distribució

Habita els boscos de l'illa de Timor, a les illes Petites de la Sonda.

## Referències

* ↑ «Mel·lífer pitnegre». Cercaterm. TERMCAT, Centre de Terminologia. Rev. 22/04/2022(català)
# Melània

Melània (en llatí Melania, en grec antic Μελανία) era una ciutat de la costa de Cilícia una mica a l'oest de Celenderis segons diu Estrabó, potser al lloc de la moderna Kizliman. Podria ser la mateixa ciutat que Estrabó menciona en un altre lloc amb el nom de Μέλαιναι ('Melainai'), coincidint amb Esteve de Bizanci.

## Referències

* ↑ Smith, William (ed.). «Melania». Dictionary of Greek and Roman Geography (1854). [Consulta: 3 maig 2021].
# Milles de la Polvorosa

Milles de la Polvorosa és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 304 | 304 | 267 | 265 |
# Millery

«Millery» té aquests significats:
* Millery (Costa d'Or), municipi al departament de la Costa d'Or (regió de Borgonya - Franc Comtat, França)
* Millery (Meurthe i Mosel·la), municipi al departament de Meurthe i Mosel·la (regió de Gran Est, França)
* Millery (Roine), municipi al departament del Roine (regió d'Alvèrnia-Roine-Alps, França)
# Matthias Heidemann

Matthias Heidemann (7 de febrer de 1912 - 30 de novembre de 1970) fou un futbolista alemany. Va formar part de l'equip alemany a la Copa del Món de 1934.
# Midnight Oil

Midnight Oil és un grup de rock nascut a Sydney, Austràlia, a finals de 1976, l'obra i les activitats del qual es caracteritzen pel seu compromís ideològic amb causes sociopolítiques com el pacifisme, l'ecologisme i la defensa dels drets dels indígenes australians. Entre el 1977 i el 2002 Midnight Oil publicà 16 discos amb unes vendes superiors als 12 milions d'exemplars. La seva etapa de major èxit comercial tingué lloc entre 1987 i 1993 gràcies als àlbums «Diesel and Dust» (1987) i «Blue Sky Mining» (1990).
La seva carrera es va perllongar fins al desembre del 2002 quan el seu cantant, Peter Garrett, decidí abandonar la banda per dedicar-se a la política professional. Garrett va ingressar al Partit Laborista Australià el juny del 2004 i entre el novembre del 2007 i el juny del 2013 formà part dels governs laboristes de Kevin Rudd i Julia Gillard
El maig del 2016, mitjançant un comunicat al seu lloc web, el grup va fer pública la seva intenció de tornar als escenaris amb una gira prevista per al 2017.

## Membres

* Peter Garrett (1976-2002)
* Rob Hirst (1976-2002)
* Jim Moginie (1976-2002)
* Martin Rotsey (1976-2002)
* Bones Hillman (1987-2002)
* Peter Gifford (1980-1987)
* Andrew James (1976-1980)

## Discografia

* Midnight Oil, CDCBS450902 2 1978
* Head Injuries, CDCBS450903 2 1979
* Bird Noises, CDCBS650770 1980
* Place Without a Postcard, CDCBS460897 2 1981
* 10,9,8,7,6,5,4,3,2,1, CDCBS25314 1982
* Red Sails in the Sunset, CDCBS26355 1984
* Species Deceases, CDCBS655857 1985
* Diesel and Dust, CDCBS460005 1987
* Blue Sky Mining, CDCBS465563 1990
* Scream in Blue Live, CDCBS471453 2 1992
* Earth and Sun and Moon, CDCBS473605 1993
* Breathe, CDCBS485402 2 1996
* 20.000 Watt RSL, CDCBS488866 2 1997
* Redneck Wonderland, CDCBS4899712 1998
* The Real Thing, CDCBS465563 2000
* Capricornia, CDCBS 5062032000 2002
* Flat Chat, CDCBS 5062032000 2006
* Essential Oils, 2012
* The Makarrata Project, 2020
* Resist, 2022

## Enllaços externs

* Midnight Oil - Lloc web oficial
* http://www.deadheart.org.uk/
# McLean

«McLean» té aquests significats:
* McLean (Illinois)
* McLean (Nebraska)
* McLean (Virgínia)
* Don McLean (1945, New Rochelle, Nova York), cantautor americà
# Mercè Pla i Cid

Mercè Pla i Cid va ser una directiva de serveis socials catalana. Per la seva tan notòria tasca personal, professional i cívica a favor de les persones amb discapacitació psíquica de les terres de l'Ebre. El seu treball de tants anys s'ha caracteritzat per l'abnegació, la serietat i el sentit de la responsabilitat a través de la Fundació Mercè Pla d'Alcanar, fundada el 1999, raó per la qual fou guardonada amb la Creu de Sant Jordi el 2003.

## Referències

* ↑ Creus de Sant Jordi 2003

## Enllaços externs

* Pàgina de la Fundació Mercè Pla Arxivat 2015-04-02 a Wayback Machine.
# Molly Manning Walker

Molly Manning Walker (Londres, 14 de setembre de 1993) és una cineasta britànica establerta a Londres. El seu primer llargmetratge How to Have Sex (2023) va guanyar el premi Un certain regard al Festival de Canes 2023 i el Premi al descobriment europeu de l'any als 36ns Premis del Cinema Europeu. El 2024 va obtenir dues nominacions als LXXVII Premis BAFTA per a How to Have Sex, incloent-hi la categoria de millor pel·lícula britànica i la de millor director, guionista o productor britànic novell.

## Primers anys i formació

Manning Walker va néixer al districte londinenc occidental d'Ealing, filla dels creatius del teatre i del cinema Andy Walker i Lesley Manning. El seu germà gran Charlie Manning-Walker és membre de la banda Chubby and the Gang.
Manning Walker va estudiar a l'institut Elthorne Park i a l'escola del priorat de sant Agustí, ambdues al seu barri natal. A l'escola va mostrar interès per la fotografia i la van convidar a gravar un esdeveniment del moviment Occupy London, que Manning Walker va convertir en un documental. Va estudiar cinematografia a la Universitat d'Arts de Bournemouth, on es va graduar amb un Bachelor of Arts el 2015, i a l'Escola Nacional de Cinema i Televisió, on es va graduar amb un Master of Arts el 2018.

## Carrera

El seu primer llargmetratge es va desenvolupar amb Film4. Està representada en la direcció per l'agència Independent Talent. També va ser la directora de fotografia del primer llargmetratge de Charlotte Regan Scrapper.

## Vida personal

Manning Walker va ser cofundadora de l'equip de futbol de la lliga dominical Babes City FC.

## Referències

* ↑ Gallagher, Alex. «Listen to Chubby and the Gang's lovelorn new song 'I Hate the Radio'». NME, 04-08-2021.
* ↑ «Students speak of pressure after landmark film 'How To Have Sex' discusses consent». ITV News, 17-11-2023. [Consulta: 18 gener 2024].
* ↑ «Young Ealing film-maker seeks backing for film on sexual harassment», 27-09-2018. [Consulta: 18 gener 2024].
* ↑ «The Drama Department». St Augustine's Priory, 10-03-2017. [Consulta: 18 gener 2024].
* ↑ Zerenghi, Francesca. «Meet Director of Photography: Molly Manning Walker». Cinegirl, 14-03-2020. [Consulta: 18 gener 2024].
* ↑ Hanoun, Marianne. «Collaborate, be chilled and emotionally connected: Molly Manning Walker, freelance DOP». Creative Lives – In Progress, 17-10-2019. [Consulta: 18 gener 2024].
* ↑ «"Our Process Revolved Around Letting the Kids Be Kids": DP Molly Manning Walker on Scrapper» (en anglès britànic). Filmmaker Magazine, 27-01-2023. [Consulta: 16 octubre 2023].
* ↑ Cotonou, Chris. «Molly Manning Walker: A New Direction». A Rabbit's Foot, 09-09-2023. [Consulta: 18 gener 2024].
# Mollugo

Mollugo és in gènere de plantes amb flor de la família Molluginaceae.

## Característiques

N'hi ha unes 50 espècies de plantes herbàcies.

## Taxonomia

* Mollugo berteriana Ser.
* Mollugo cerviana (L.) Ser. - cerviana
* Mollugo gracillima Andersson
* Mollugo lotoides (L.) C.B. Clarke
* Mollugo nudicaulis Lam.
* Mollugo pentaphylla L.
* Mollugo radiata Ruiz & Pav.
* Mollugo tetraphylla L.
* Mollugo verticillata L.

## Referències

* Llista completa

## Enllaços externs

* Mollugo - Flora of North America
* Mollugo - Flora de la Xina
* Mollugo - Flora of Pakistan
# Microtus fingeri

Microtus fingeri és una espècie de mamífer rosegador de la família dels cricètids. Viu a altituds d'entre 70 i 2.000 msnm al nord de Turquia, seguint la costa del mar Negre. Els seus hàbitats van des dels camps de conreu fins als afloraments rocosos, passant pels boscos caducifolis i de coníferes i els prats alpins. Té una llargada de cap a gropa de 87-110 mm, la cua de 28-44 mm i un pes de 13-25 g. Els individus de les poblacions orientals són més petits que els seus homòlegs occidentals. Fou anomenat en honor de Joseph Finger.

## Referències

* ↑ Kryštufek i Schönbrodt, 2022, p. 319 i 320.
* ↑ Neuhäuser, 1936, p. 159.

## Bibliografia

* Kryštufek, B.; Schönbrodt, G. I. Voles and Lemmings (Arvicolinae) of the Palaearctic Region (en anglès). University of Maribor Press, 2022. DOI 10.18690/um.fnm.2.2022. ISBN 978-961-286-611-2.
* Neuhäuser, G. «8.) Diagnosen neuer kleinasiatischer Mäuse» (en alemany). Zeitschrift für Säugetierkunde, 11, 1936, pàg. 159 i 160.
# Microtus irani

Microtus irani és una espècie de talpó endèmica de l'Iran. No se'n tenen dades suficients a causa de la incertesa taxonòmica i es necessiten més investigacions per determinar la seva àrea de distribució, història natural i possibles amenaces.
L'espècie està restringida a la localitat tipus i se'n varen trobar un total de quatre espècimens. Es va realitzar una segona investigació a la mateixa zona i no es va aconseguir trobar-la, tot i que es trobà l'espècie del mateix gènere Microtus socialis. La localitat tipus era un jardí de la ciutat de Xiraz (Iran) on es va descriure fa més de 80 anys, el que fa pensar que l'espècie pot estar amenaçada si es circumscriu als voltants de la localitat tipus.

## Referències

* 1 2 3 Fordham et al. (2006). Microtus irani. Llista Vermella de la UICN, Unió Internacional per a la Conservació de la Natura, 2006. Consultat el 30 desembre 2007 (en anglès).
# Mobileye

Mobileye desenvolupa tecnologia avançada de detecció i processament d'imatges per a la indústria automotriu. La companyia dissenya i desenvolupa sistemes avançats d'ajuda a la conducció basats en la visió que adverteixen al conductor per evitar les col·lisions. La seu central de la companyia es troba a Jericho, en l'estat de Nova York, als Estats Units. L'empresa va ser fundada el 1999.

## Referències

* ↑ www.bloomberg.com/
# Montrouge

Montrouge és un municipi francès, situat al departament dels Alts del Sena i a la regió de l'Illa de França. L'any 2004 tenia 42.002 habitants.
Forma part del cantó de Montrouge i del districte d'Antony. I des del 2016, de la divisió Vallée Sud Grand Paris de la Metròpolis del Gran París.
# Mike Newell

Mike Newell (St. Albans, Hertfordshire, 28 de març de 1942) és un director de cinema britànic.

## Biografia

Llicenciat en literatura anglesa per la Universitat de Cambridge. Més tard va començar a treballar per la "Granada Television", treballant també com a director de teatre abans d'anar a la BBC. Ha dirigit quinze pel·lícules pel cinema, incloent-hi The Awakening (1980), Dance with a Stranger (1985), The Good Father (1987), Quatre bodes i un funeral (1994), An Awfully Big Adventure (1995), Donnie Brasco (1997), Pushing Tin (1999) i Mona Lisa Smile.
El 1985, va guanyar un Premi Cinema Jove al Festival de Cinema de Canes per Dancing with a stranger i el 1995 va guanyar el César i el BAFTA per Quatre bodes i un funeral. Newell va ser el primer director anglès en entrar a la gran família de Harry Potter, fent el quart episodi de la pel·lícula, Harry Potter i el calze de foc.

## Filmografia
### Director

* The Man in the Iron Mask (1977)
* The Awakening (1979)
* Dance with a stranger (1985)
* The Good Father (1985)
* Amazing Grace and Chuck (1987)
* Soursweet (1988)
* Un abril màgic (Enchanted April) (1991)
* Into the West (1993)
* Quatre bodes i un funeral (Four Weddings and a Funeral) (1994)
* An Awfully Big Adventure (1995)
* Donnie Brasco (1997)
* Pushing Tin (1999)
* Mona Lisa Smile (2003)
* Harry Potter i el calze de foc (2005)
* Love in the time of cholera (2007)
* Prince of Persia: The Sands of Time (2010)

### Productor

* Fotografiant fades (Photographing Fairies) (1997) -
* 200 Cigarettes (1999) - Productor executiu
* Best Laid Plans (1999) - Productor executiu
* Traffic (2000) - Productor executiu
* High Fidelity (2000) - Productor executiu
* El castell somiat (I capture the Castle) (2003) - Productor executiu

## Enllaços externs

* Mike Newell a l'Screenonline del British Film Institute (anglès)
# Mike Ness

Michael James Ness (Lynn, Massachusetts, Estats Units, 3 d'abril de 1962), més conegut com a Mike Ness, és el guitarrista, cantant i compositor principal del grup de punk rock Social Distortion i l'únic membre original de la primera formació de la banda, des de la mort de Dennis Danell en 2000.

## Biografia

Després que els seus pares el fessin fora de casa quan tenia 15 anys, Mike va començar a consumir drogues i a cometre delictes menors, entraria a l'escena punk i fundaria Social Distortion l'any 1978. La seva addicció a la droga esdevindria un problema per la banda, que els va fer plantejar-se la dissolució després d'editar el seu primer disc, Mommy's Little Monster. Part d'aquests problemes interns són captats en el documental Another State of Mind (1984) on es mostra una gira fallida pels Estats Units de Social Distortion i altres bandes.
Poc després, estaria pres per possessió de drogues. En ser posat en llibertat, Mike Ness no tenia diners i es fica a pintar cases per tal de finançar el que seria el segon disc, anomenat Prison Bound, és per això que hi ha una diferència de 5 anys entre ambdós discs.
El grup signaria amb Epic Records i a partir d'aquest moment la seva fama creixeria fins avui, sent una de les bandes més respectades de Califòrnia, amb una concentració de fans fidels arreu del món. A pesar d'haver sorgit com una banda de punk rock, una gran part dels seus seguidors pertanyen al l'estil rockabilly.
Mike Ness va anomenar en reiterades ocasions a Johnny Cash i Johnny Thunders (ex New York Dolls) com les seves majors i principals influències.
En 1999, Ness trauria el seu primer treball en solitari Cheating at Solitaire i Under the Influences, aquest últim és un compacte de covers reivindicant les seves influències en la música folk i country americanes, en el qual compta amb la participació del llegendari Brian Setzer, cantant de Stray Cats.

## Discografia
### Àlbums en solitari

* Cheating at Solitaire (1999)
* Under the Influences (1999)

### Àlbums amb Social Distortion

* Mommy's Little Monster (1983)
* Prison Bound (1988)
* Social Distortion (álbum) (1990)
* Somewhere Between Heaven And Hell (1992)
* Mainliner: Wreckage From the Past (1995)
* White Light, White Heat, White Trash (1996)
* Live at the Roxy (1998)
* Sex, Love and Rock 'n' Roll (2004)
* Hard Times and Nursery Rhymes (2010)

## Enllaços externs

* Mike Ness - Lloc web oficial
# Moixka

Moixka (en rus: Мошка) és un poble (un possiólok) del krai de Khabàrovsk, a Rússia, que el 2012 no tenia cap habitant. Pertany al districte rural de Verkhnebureïnski.

## Referències

* ↑ Оценка численности постоянного населения Хабаровского края на начало 2011 года по муниципальным образованиям Arxivat 2012-04-26 a Wayback Machine.
# Ratatouille (videojoc)

Ratatouille és un videojoc basat en la pel·lícula del 2007 del mateix nom de Pixar. Alguns actors de la pel·lícula han donat la veu als personatges del videojoc. Ha sigut llançat per la Wii, Nintendo DS, PlayStation 3, PlayStation 2, PlayStation Portable, Xbox 360, Xbox, Nintendo GameCube, Game Boy Advance, Windows, Mac OS X, i mòbil.

## Referències

* ↑ «Sobre la veu dels personatges del videojoc Ratatouille». Arxivat de l'original el 2008-02-29. [Consulta: 8 agost 2007].
* ↑ «Còpia arxivada». Arxivat de l'original el 2012-02-13. [Consulta: 8 agost 2007].

## Enllaços externs

* (anglès) Lloc web oficial del videojoc
# Albert Soler

Albert Soler és el nom dels següents personatges:
* Albert Soler i Sicília
* Albert Soler Llopart
* Albert Ferrer i Soler
# Aston (Arieja)

Aston és un municipi francès del departament de l'Arieja i la regió d'Occitània.
# Bandera de Palau

L'actual bandera de la república de Palau es va adoptar l'1 de gener de 1981 a partir d'un disseny creat per Blau Skebong el 1979 i aprovada el 1980. Quan l'arxipèlag va deixar de ser un dels territoris fideïcomissaris de les Nacions Unides va adoptar la seva pròpia bandera. Com molts altres arxipèlags delPacífic, utilitza el color blau per representar l'oceà. Per una banda això li dona a la bandera certa similitud amb la de Micronèsia, el cercle descentrat de la bandera és similar al de la de Bangladesh (i al de la del Japó, tot i que el del Japó és centrat), però en aquest cas representa la lluna.

## Banderes històriques

* Bandera dels territoris fideïcomissaris (1965 - 1981)
* Bandera de les Nacions Unides (1947 - 1965)
* Bandera dels Estats Units (1944 - 1994)

## Referències

* ↑ Smith, Whitney. «Flag of Palau» (en anglès). Britannica. [Consulta: 5 agost 2024].
* 1 2 «Flag of Palau» (en anglès). Government of Palau. [Consulta: 5 agost 2024].

## Enllaços externs

* República de Palau - Història de la bandera nacional Arxivat 2006-08-15 a Wayback Machine.